C 75/4
LT
Europos Sąjungos oficialusis leidinys
2023 2 28
12. mano, kad reikia imtis ryžtingų ir aiškiai apibrėžtų veiksmų, kad Paryžiaus susitarimo 6 straipsnis pradėtų veikti ir būtų užbaigtas Paryžiaus taisyklių rinkinys, kuriuo nustatoma savanoriško tarptautinio šalių bendradarbiavimo sistema, kad šalys, siekdamos įvykdyti savo įsipareigojimus, galėtų sumažinti išmetamųjų teršalų kiekį išvengdamos kai kurių kliūčių, susijusių su dviguba apskaita arba suklastotų anglies dioksido kreditų rizika;
Peržiūrėti dabartinį mūsų ekonomikos modelį siekiant veiksmingai spręsti klimato kaitos švelninimo ir prisitaikymo prie jos klausimus ir užtikrinti deramas galimybes gauti kovos su klimato kaita finansavimą 13. pabrėžia, kad norėdami greičiau pereiti prie neutralaus poveikio klimatui visuomenės turime imtis dabartinio mūsų ekonomikos modelio peržiūros ir persvarstyti savo vartojimo ir gamybos būdus ir tai, kaip vertiname pakankamumą; taip pat ragina ES pasiūlyti naują žmonių ir planetos klestėjimo viziją, grindžiamą aplinkos tvarumo principais, teise į deramą gyvenimą ir socialinių vertybių apsauga (10);
14. siūlo naują valdymo sistemą šiems transformaciniams pokyčiams skatinti ir ragina Vyriausybes bei regionų valdžios institucijas įsteigti teisingos pertvarkos komisijas, kad socialiniai partneriai ir pilietinės visuomenės organizacijos, įskaitant jaunimo organizacijas, galėtų teikti rekomendacijas, derėtis ir kurti nacionalinius bei regioninius teisingos pertvarkos planus (11); mano, kad esamos iniciatyvos, kuriomis siekiama spręsti su žaliąja pertvarka susijusius socialinius iššūkius, išliko fragmentiškos (12);
15. mano, kad dėl greito perėjimo prie nuo iškastinio kuro nepriklausomos ekonomikos kils didžiulių sunkumų piliečiams, darbuotojams, įmonėms ir regionams, ypač tiems, kurie labiausiai priklauso nuo sektorių ir pramonės šakų, kuriuose išskiriama daug anglies dioksido (13), ir kad nacionaliniu lygmeniu nustatyti įpareigojantys veiksmai turėtų apimti detalizuoto žemėlapio rengimą ir tyrimą, parodančius, kokį poveikį užimtumui ir įgūdžiams pertvarka daro įvairiose šalyse, paregioniuose ir sektoriuose, taip pat subrangovams ir galutinėms vertės grandinės grandims, šiuo tikslu numatant nacionalinius užimtumo planus ir teisingos pertvarkos strategijas (14), grindžiamas TDO teisingos pertvarkos principu; todėl remia Konferencijoje dėl Europos ateities (15) pateiktą pasiūlymą užtikrinti teisingą pertvarką, apsaugančią darbuotojus ir darbo vietas šiuo tikslu tinkamai finansuojant pertvarką ir papildomus mokslinius tyrimus;
16. pabrėžia, kad privačiojo sektoriaus atsakomybė siekiant priklausomybės nuo iškastinio kuro mažinimo tikslo įpareigos vykdyti sparčią precedento neturinčio masto sistemų transformaciją, ir atkreipia dėmesį į tai, kad šiame procese labai svarbus vaidmuo tenka privačiajam sektoriui;
17. pripažįsta, kad visoje ES įmonės ir verslininkai labai ir įvairiapusiškai stengiasi rasti verslo sprendimus, kad sumažintų su klimato kaita susijusius iššūkius ir prie jų prisitaikytų, ir mano, kad inovatyvaus bei atsakingo verslo modeliai turėtų padėti kovoti su klimato kaita, dėmesį sutelkiant į pamatuojamus tvarumo tikslus, įskaitant vandens, energijos ar cheminių medžiagų naudojimo mažinimą;
18. reiškia susirūpinimą, kad sumažinus išmetamą šiltnamio efektą sukeliančių dujų kiekį ES didėja kitose šalyse išmetamųjų teršalų kiekis siekiant patenkinti ES vartojimo poreikius ir taip skatinamas ŠESD šalutinis poveikis (16), ir mano, kad vertinant ES ŠESD kiekį turi būti įtrauktas su importuotais produktais siejamas išmetamas ŠESD kiekis, kad pirmenybė turi būti teikiama socialinės ir ekonominės pažangos atsiejimui nuo neigiamo šalies ir importuotų prekių poveikio klimatui ir biologinei įvairovei, ir kad PADKM yra šį tikslą pasiekti padedanti priemonė;
19. pažymi, kad, kaip pabrėžė mokslo bendruomenė, biologinės įvairovės nykimas ir klimato kaita sustiprina vienas kito poveikį, todėl ragina laikytis holistinio požiūrio į aplinkosaugos veiksmus, kuriais siekiama spręsti biologinės įvairovės nykimo ir klimato kaitos sąsajų klausimus, taip pat siūlo peržiūrėti ir padidinti saugomų teritorijų dydį bei telkti pastangas likusiems gamtos ištekliams apsaugoti pagal 2030 m.
ES biologinės įvairovės strategiją (17);
(10) (11) (12) (13) (14) (15) (16) (17)
EESRK nuomonė „Tvari ekonomika, kurios mums reikia“ (OL C 106, 2020 3 31, p. 1).
EESRK nuomonė „55 % tikslas – pasiekiamas.
ES 2030 m. klimato tikslo įgyvendinimas siekiant neutralizuoti poveikį klimatui“ (OL C 275, 2022 7 18, p. 101).
EESRK nuomonė „Socialinis dialogas įgyvendinant žaliąją pertvarką“ (OL C 486, 2022 12 21, p. 95).
EESRK nuomonė „55 % tikslas – pasiekiamas.
ES 2030 m. klimato tikslo įgyvendinimas siekiant neutralizuoti poveikį klimatui“ (OL C 275, 2022 7 18, p. 101).
EESRK nuomonė „55 % tikslas – pasiekiamas.
ES 2030 m. klimato tikslo įgyvendinimas siekiant neutralizuoti poveikį klimatui“ (OL C 275, 2022 7 18, p. 101).
Konferencija dėl Europos ateities.
Europos piliečių forumo priimtos rekomendacijos.
2021 m. Europos darnaus vystymosi ataskaita.
Europos SDSN.
Rengiama EESRK nuomonė (NAT/841) „Gamtos atkūrimo tikslai pagal ES biologinės įvairovės strategiją“.